text:  Se prins Joachim fodre sæler
  20 juni 2013 kl. 13.48
  Prins Joachim kan få et bi-job som dyrepasser på Fiskeri- og Søfartsmuseet i Esbjerg. Ved indvielsen i dag viste han det rette håndlag, da sælerne skulle fodres i det nye anlæg til 18. mio. kr.
  - Det var jo ikke håndfodring, konstaterede han bagefter.
  Prins Joachim er protektor for museet i Esbjerg. Derfor var det naturligt, at det var ham, der skulle indvie det nye sælarium.
  - Det er en milepæl i museets historie, sagde han til TV SYD. I 1976 var var museet de første til at lave et bassin til sælerne - og de opfandt ordet sælarium.
  Men det kan man jo ikke leve af længere. Nu skal der mere til at holde publikums interesse fangen - og dyrevelfærd spiller også en større rolle i dag.
  Prins Joachim forklarer, at han finder fauna "ufatteligt interessant". Specielt i et anlæg, hvor man forsøger at efterligne vilkårene i naturen mest muligt.
  Til den officielle åbning i dag var prins Joachim alene. Men han skal snart på besøg med børnene.
  - Det vil de være helt vilde med, sagde han.
  